નવી દિલ્હી : રાષ્ટ્રીય સુરક્ષા સલાહકાર અજીત ડોભાલે ભારતનું વલણ સ્પષ્ટ કરતા જણાવ્યું કે પાકિસ્તાન સાથે હાલ કોઇ પ્રકારની વાતચીત કરવામાં નહી આવે. તેણે કહ્યું કે જ્યાં સુધી પાકિસ્તાન પઠાણકોટ આતંકવાદી હૂમલામાં સંડોવાયેલા આતંકવાદીઓ વિરુદ્ધ કાર્યવાહી નહી કરે ત્યાં સુધી કોઇ વાતચીતની શક્યતાઓ નથી. ડોભાલનું એવું પણ કહેવું છે કે ભારત પઠાણકોટ મુદ્દે થયેલી કાર્યવાહીથી સંતુષ્ટ નથી. સાથે સાથે તેમણે એમ પણ કહ્યું કે બંન્ને દેશો વચ્ચે યોજાનારી વિદેશ સચિવ સ્તરની મંત્રણાને રદ્દ નથી કરવામાં આવી, પરંતુ તેની તારીખ હજી સુધી નક્કી નથી.